CELEX: 62007CJ0017
Language: ro
Date: 2008-02-28
Title: Hotărârea Curții (camera a treia) din data de 28 februarie 2008. # Wineke Neirinck împotriva Comisiei Comunităților Europene. # Recurs - Funcție publică - Agent temporar - Agent contractual - Oficiul pentru Infrastructură și Logistică din Bruxelles (OIB) - Procedură de recrutare - Respingere a candidaturii - Acțiune în anulare - Acțiune în despăgubiri. # Cauza C-17/07 P.

HOTĂRÂREA CURȚII (Camera a treia)
      28 februarie 2008
      Cauza C‑17/07 P
      Wineke Neirinck
      împotriva
      Comisiei Comunităților Europene 
      „Recurs – Funcție publică – Agent temporar – Agent contractual – Oficiul pentru Infrastructură și Logistică din Bruxelles (OIB) – Procedură de recrutare – Respingerea candidaturii – Acțiune în anulare – Acțiune în despăgubiri”
      Obiectul: Recurs formulat împotriva Hotărârii Tribunalului de Primă Instanță (Camera a doua) din 14 noiembrie 2006, Neirinck/Comisia
         (T‑494/04, Rec., p. I‑A‑2-259 și II‑A-2-1345), prin care Tribunalul a respins cererea reclamantei având ca obiect, pe de o
         parte, anularea deciziilor Comisiei referitoare la respingerea candidaturii sale pentru postul de jurist în sectorul de politică
         imobiliară din cadrul Oficiului pentru Infrastructură și Logistică din Bruxelles (OIB) și la numirea unui alt candidat în
         respectivul post, precum și, pe de altă parte, obținerea de daune interese
      
      Decizia Anulează Hotărârea Tribunalului de Primă Instanță al Comunităților Europene din 14 noiembrie 2006, Neirinck/Comisia (T‑494/04),
         în măsura în care Tribunalul a respins motivul întemeiat pe încălcarea obligației de motivare în ceea ce privește decizia
         Comisiei Comunităților Europene din 27 aprilie 2004 prin care i s‑a adus la cunoștință doamnei Neirinck faptul că nu a promovat
         proba orală în cadrul procedurii de recrutare, ca agent contractual, pentru postul de jurist în sectorul de politică imobiliară
         din cadrul Oficiului pentru Infrastructură și Logistică din Bruxelles. Respinge recursul cu privire la restul motivelor. Anulează
         decizia Comisiei Comunităților Europene din 27 aprilie 2004 prin care i s‑a adus la cunoștință doamnei Neirinck faptul că
         nu a promovat proba orală în cadrul procedurii de recrutare, ca agent contractual, pentru postul de jurist în sectorul de
         politică imobiliară din cadrul Oficiului pentru Infrastructură și Logistică din Bruxelles. Respinge acțiunea cu privire la
         restul motivelor. Obligă Comisia Comunităților Europene să suporte în integralitate, pe lângă propriile cheltuieli de judecată,
         cheltuielile efectuate de doamna Neirinck în fața Curții de Justiție a Comunităților Europene și în fața Tribunalului de Primă
         Instanță al Comunităților Europene.
      
      Sumarul hotărârii
      1.        Recurs – Motive – Admisibilitate – Examinare din oficiu de către Curte
      2.        Recurs – Motive – Simplă repetare a motivelor și a argumentelor prezentate în fața Tribunalului – Neidentificarea erorii de
            drept invocate – Inadmisibilitate
      [art. 225 CE; Statutul Curții de Justiție, art. 58 primul paragraf; Regulamentul de procedură al Curții, art. 112 alin. (1)
            lit. (c)]
      3.        Funcționari – Acțiune – Interesul de a exercita acțiunea – Acțiune în anulare îndreptată împotriva angajării unei persoane,
            formulată de un reclamant care nu putea fi el însuși angajat – Inadmisibilitate
      (Statutul funcționarilor, art. 90 și 91)
      4.        Funcționari – Decizie care lezează – Respingerea unei candidaturi – Obligația de motivare – Regularizarea unei insuficiențe
            de motivare în cursul procedurii contencioase – Condiții
      [art. 253 CE; Statutul funcționarilor, art. 25 al doilea paragraf și art. 90 alin. (2)]
      5.        Funcționari – Agenți contractuali – Recrutare – Evaluarea aptitudinilor candidaților – Puterea de apreciere a comitetului
            de selecție – Control jurisdicțional – Limite
      (Statutul funcționarilor, anexa III; Regimul aplicabil celorlalți agenți, art. 82)
      6.        Funcționari – Acțiune – Acțiune în despăgubiri – Anularea actului ilegal atacat – Reparație suficientă 
      (Statutul funcționarilor, art. 91)